Саха

Саха́ буюу Яку́т (; ) — Орос улсын харьяат орон. Өдгөө Оросын Холбооны Улсын 83 махбод, Бүгд Найрамдах Улс нэг юм. Алс дорнодын холбооны тойрог, Алс дорнодын эдийн эдийн засгийн бүст хамаарна. 

Саха нутаг 17-р зуунаас Оросын Хаант Улсын мэдэлд орсон бөгөөд 1922 онд ЗХУ-ын ЗСБН Автономит Якут Улс нэрээр өөрчлөн байгуулагдаж 1992 онд ОХУ-ын Бүгд Найрамдах Саха (Якут) Улс (БНСахУ) (; ) болж зэрэг ахисан. 

3,083,523 км² газар нутагтайгаараа дэлхийн хамгийн том орон нутаг (Нунавутын өмнө) хэмээн бүртгэгддэг.  

Саха (49%), орос (37%), эвэнх (2%) ардаас бүрдсэн 960 мянган хүнтэй. Албан бичигт орос, саха хэл хэрэглэнэ. Христ (38%), бөө мөргөлд (13%) их итгэх ба шашин шүтдэггүй хэсэг 26 хувь эзэлнэ. Нийслэл  — Якутск. 

 Нэр 
Орны нэрийг орос, саха хэлнээс эх аваад Якут, Саха гэж хоёр янзаар бичдэг. Алиныхан ч уг гарвал монгол хэлний «зах» («жаха» – хязгаар) гэдэгтэй холбоотой. Буриадаар Яхад (зах буюу ях + олон тооны -д), Заха гэнэ.  

 Газар зүй 
 Уул ус 
Саха 700,000 орчим гол горхи, 800,000 орчим нуур цөөрөмтэй. Үүнд: Лена (4400 км урт), Вилюй (2650 км), Оленёк (2292 км), Алдан (2273 км), Колыма (2129 км), Индигирка (1726 км) гол мөрөн,  Бустах, Лабынкыр нуур дурдагдана.

Верхояны нуруу Лена мөрний зүүн талаар нумран байна. Черийн нуруунд Ялалтын оргил (3147 м) сүндэрлэжээ. 

 Ашигт малтмал 
Газрын тос, шатдаг хий, нүүрс, очир эрдэнэ (дэлхийн нөөцийн 25%), алт, мөнгө, цайрын нөөцтэй. 

 Амьтан ургамал 
Нутгийн ихэнх хэсэг Сибирийн тайга, ойт тундр, тундрын бүст хамаарна. 

Үнэг, булга, туулай, хүдэр, заарт харх, цасны хонь (аргальтай нэг овогт багтана) зэрэг үслэг антай. 

 Хүн ам зүй 

Саха орны хүн амын тоо - 956,896 (2015 он). Нягтшил — 0.31 хүн/км2. Хотжилт — 65.3% (2015 он).

 Ард түмэн1939Демоскоп Weekly — Приложение. Справочник статистических показателей1959Демоскоп Weekly — Приложение. Справочник статистических показателей1970Демоскоп Weekly — Приложение. Справочник статистических показателей1979Демоскоп Weekly — Приложение. Справочник статистических показателей1989Демоскоп Weekly — Приложение. Справочник статистических показателей2002Демоскоп Weekly — Приложение. Справочник статистических показателей2010 онИнформационные материалы об окончательных итогах Всероссийской переписи населения 2010 годаСаха ястан233 273 (56,5 %)226 053 (46,4 %)285 749 (43,0 %)313 917 (36,9 %)365 236 (33,4 %)432 290 (45,5 %)466 492 (49,9 %)Орос үндэстэн146 741 (35,5 %)215 328 (44,2 %)314 308 (47,3 %)429 588 (50,4 %)550 263 (50,3 %)390 671 (41,1 %)353 649 (37,8 %)Эвэнх ястан10 432 (2,5 %)9505 (2,0 %)9097 (1,4 %)11 584 (1,4 %)14 428 (1,3 %)18 232 (1,9 %)21 008 (2,2 %)Украйн үндэстэн4229 (1,0 %)12 182 (2,5 %)20 253 (3,0 %)46 326 (5,4 %)77 114 (7,0 %)34 633 (3,65 %)20 341 (2,2 %)Эвэн ястан3133 (0,8 %)3537 (0,7 %)6471 (1,0 %)5763 (0,7 %)8668 (0,8 %)11 657 (1,2 %)15 071 (1,6 %)Татар үндэстэн4420 (1,1 %)5172 (1,1 %)7678 (1,2 %)10 976 (1,3 %)17 478 (1,6 %)10 768 (1,1 %)8122 (0,9 %)

 2010 онд буриад (ОХУ) гэж 7011 хүн, 2002 онд монгол гэж 46 хүн бүртгэгджээ.

 Түүх 

Саха оронд саха (якут) хэмээх түрэг угсаатан амьдарсаар ирсэн. Мөн эвэнх, эвэн зэрэг тунгус угсаатан байна. 

Оросын Хаант Улс Сибирийн хант улсыг байлдан дагуулснаас 17-р зуунд Сибирь даяарыг эрхэндээ оруулсан. 

Оросын казак цэрэг 1632 онд Ленийн шивээг (Якутск) босгож, 1638 оноос тус нутгийн төв болгон хөгжүүлж, олон суурин нэмж үүсгэжээ. 

1708 онд Сибирийн мужийг үүсгэсэн ба 1782 онд Эрхүү мужид хамааржээ. 1805 онд Якутск муж салан байгуулагдсан. 

1922 оны 4 сарын 27-нд Зөвлөлт Оросын харьяанд Зөвлөлт Социалист Автономит Бүгд  Найрамдах Якут Улсыг үүсгэн байгуулсан.

1992 онд ОХУ байгуулагдахад нутгийн ардын «Саха» нэрийг орос хэлнээ өргөн хэрэглэжээ. Гэвч уламжлалт «Якутия» энгийнээр хэрэглэгдсээр байдаг.

 Нутгийн хуваарь 
Одоогийн байдлаар Сахагийн нутаг дэвсгэр 32 аймаг , 2 хот болон хуваагддаг. 

 Нэгж  Оросоор Сахагаар  Тоо  Нутгийн нэр хот  городской округ  куорат (хороо)  2  Жатай | Якутск аймаг  муниципальный район  улуус (улс)   32  Абый | Алдан | Аллайыаха | Амма  | Анаабыр | Булуҥ | Үөһээ Бүлүү | Үөһээ Халыма | Үөһээ Дьааҥы | Бүлүү | Горнай | Эдьигээн | Кэбээйи | Ленскэй | Мэҥэ-Хаҥалас | Мирнэй | Муома | Нам | Нерюнгри | Аллараа Халыма | Ньурба | Өймөкөөн | Өлөөн | Орто Халыма | Сунтаар | Таатта | Томпо | Уус Алдан | Уус Маайа | Усуйаана | Хаҥалас | Чурапчы | Эбээн-Бытантай

 Зургийн цомог 

 Эх сурвалж 

 Гадаад холбоос 

Ангилал:Оросын холбооны муж

Ангилал:Оросын бүгд найрамдах улс